CELEX: 32013R1212
Language: ro
Date: 2013-11-26 00:00:00
Title: Regulamentul de punere în aplicare (UE) nr. 1212/2013 al Comisiei din 26 noiembrie 2013 privind clasificarea anumitor mărfuri în Nomenclatura combinată

28.11.2013   
            
            
               RO
            
            
               Jurnalul Oficial al Uniunii Europene
            
            
               L 317/30
            
         REGULAMENTUL DE PUNERE ÎN APLICARE (UE) NR. 1212/2013 AL COMISIEI
   din 26 noiembrie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale de interpretare a Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Comitetul Codului Vamal nu a emis un aviz cu privire la punctul 1 din anexa la prezentul regulament în termenul stabilit de președintele său, iar măsurile prevăzute la punctul 2 din anexa la prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 noiembrie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Echipament de măsurare a bătăilor inimii compus din:
                              
                                          —
                                       
                                       
                                          un senzor pentru captarea bătăilor inimii și un emițător fără fir, încorporați într-o bandă pectorală,
                                       
                                    
                                          —
                                       
                                       
                                          un dispozitiv de monitorizare a ritmului cardiac care încorporează un receptor fără fir și un ceas, cu butoane de comandă și afișaj optoelectronic, ce poate fi purtat pe încheietura mâinii,
                                       
                                    
                                          —
                                       
                                       
                                          un suport pentru fixarea dispozitivului de monitorizare a ritmului cardiac pe ghidonul unei biciclete.
                                       
                                    Bătăile inimii sunt captate de senzor și datele corespunzătoare sunt transmise fără fir la dispozitivul de monitorizare care calculează ritmul cardiac (real, maxim sau mediu) și afișează rezultatul.
                              Echipamentul îndeplinește și funcția de ceas și cea de cronometru.
                              
                                  (1) A se vedea imaginea 1.
                           
                        
               
                  9031 80 38
               
               
                  Clasificarea se stabilește pe baza regulilor generale 1, 3 (b) și 6 de interpretare a Nomenclaturii combinate, a notei 3 la capitolul 90 și a textului de la codurile NC 9031, 9031 80 și 9031 80 38.
                  Senzorul pentru captarea bătăilor inimii și dispozitivul de monitorizare a ritmului cardiac sunt destinate să contribuie împreună la o funcție clar definită în sensul notei 3 de la capitolul 90, coroborată cu nota 4 de la secțiunea XVI, deoarece senzorul captează bătăile inimii și trimite semnalele la dispozitivul de monitorizare pentru prelucrare și afișare.
                  Echipamentul este un articol compus din componente clasificate la capitolul 90 (dispozitiv de măsură sau de control) și la capitolul 91 (ceas). În conformitate cu regula 3 (b), acesta trebuie clasificat ca și când ar fi compus doar din componenta care îi conferă caracterul său esențial.
                  Având în vedere caracteristicile obiective ale echipamentului, și anume preponderența componentelor cu funcție de măsurare și monitorizare a bătăilor inimii, caracterul esențial al echipamentului este dat de componentele de măsurare. Funcția de ceas a echipamentului este auxiliară funcției sale de aparat de măsurare, deoarece un aparat care efectuează măsurători pe bază de timp (bătăi ale inimii pe minut) se bazează pe un ceas pentru stabilirea comparației în timp atunci când prelucrează măsurarea. În consecință, clasificarea la poziția 9102 ca ceas este exclusă.
                  Clasificarea la poziția 9018 ca instrument sau aparat medical este, de asemenea, exclusă deoarece aparatul nu este, în general, utilizat în practica profesională medicală (a se vedea și primul paragraf din Notele explicative ale Sistemul armonizat de la poziția 9018)
                  Efectuarea unei măsurări în raport cu un factor de timp (stabilirea ritmului cardiac sau a bătăilor inimii pe minut) nu este echivalentă cu calcularea numărului total de unități de orice natură [a se vedea și Notele explicative ale Sistemului armonizat de la poziția 9029, litera (A)]. Prin urmare, clasificarea la subpoziția 9029 10 00, care cuprinde contoare de turații, de producție, pentru taximetre, de kilometraj, podometre și contoare similare, este exclusă.
                  Determinarea ritmului cardiac (bătăi ale inimii pe minut) nu este determinarea vitezei de rotație sau a vitezei lineare [a se vedea și Notele explicative ale Sistemul armonizat de la poziția 9029, litera (B)]. Prin urmare, clasificarea la subpoziția 9029 20 ca indicatoare de viteză și tahometre este, de asemenea, exclusă.
                  Aparatul trebuie clasificat așadar la codul NC 9031 80 38 ca alte instrumente, aparate și mașini de măsură sau de control nedenumite și necuprinse în altă parte în capitolul 90.
               
            
                  
                              2.
                           
                           
                              Un senzor pentru captarea bătăilor inimii și un transmițător fără fir, incorporați într-o bandă pectorală destinată a fi purtată în jurul pieptului pentru a detecta bătăile inimii.
                              Produsul detectează bătăile inimii și transmite datele corespunzătoare fără fir la un dispozitiv de monitorizare a ritmului cardiac care nu este inclus în momentul prezentării.
                              
                                  (1) A se vedea imaginea 2.
                           
                        
               
                  9031 90 85
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2(b) de la capitolul 90 și a textului de la codurile NC 9031, 9031 90 și 9031 90 85.
                  Produsul este destinat exclusiv sau în principal utilizării cu un echipament de măsurare a bătăilor inimii de la poziția 9031. El este o componentă esențială pentru funcționarea echipamentului de măsurare a bătăilor inimii, deoarece acesta din urmă nu poate funcționa în lipsa lui.
                  Produsul trebuie clasificat așadar la codul NC 9031 90 85 ca alte părți ale instrumentelor, aparatelor și mașinilor de măsură sau de control nedenumite și necuprinse în altă parte în capitolul 90.
               
            
         
      
                  
                     
               
               
                  
                     
               
            
         (1)  Imaginile au un caracter strict informativ.